dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent odˀ hoͤrent lesen ✳ kùnde und vˀgich ich, ✳ Johans von Seon, schulth̄ ze
Aroͧwe, ✳ daz fùr mich kam ✳ frowe Gerdrut Batzlina, burgˀin ze Aroͧwe, ✳ mit Nyclausen von Holdˀn, burg₎
ze der selben stat, ✳ der ir wissenthafter vogt ist, ✳ und offenot vor mir ✳ mit ir vogt, ✳ daz si vˀkoͧft het
recht un̄ redelich ✳ ein schuͦppuͦsse, gelegē ze Sure in dem banne, ✳ die da buwet Ruͧdi Attenwile, un̄ giltet fùnf stuk an korne ✳ un̄ ein vogtei gelegē ze Talhein in dem banne, ✳ die da giltet fùnf schilling
phennig ✳ und ein viertel kˀnen, ✳ den erberen, geistlichen froͧwē, der epthissinē un̄ ✳ ✳ dem convente ✳ des ✳
gotzhus ze Chùngesfelt, Sant Claren ordens, in Costentzer bystum gelegen, ✳ umb vier und fùnftzig
phunt nuwˀ phennig, ✳ den si oͧch gar un̄ gantzlich ✳ von in vˀricht un̄ gewtˀ ist ✳ un̄ in ir nutz und
fromē vˀkeret sint. ✳ dar nach entzech sich dù vorg̃ Gerdrut Batzlina, ✳ dˀ vorgescribnˀ schuͧppuͧsse un̄ vogti
mit ir vogtes hant ✳ in Walthers dez schafners hant ze dˀ egenāten epthissinē ✳ un̄ dez convētes handē
ze Chùngesfelt ✳ un̄ ir nachkomē ✳ als ze Aroͧwe recht ist ✳ un̄ loͧbt oͧch fùr si un̄ ir erben ✳ widˀ den
selben koͧffe niemˀ ze tuͤnne ✳ mit wortē noch mit werchen ✳ an geistlichē noch an weltlichē gerichte ✳ noch
usserūt gerichtes ✳ an alle gevˀde. ✳ un̄ har umbe, wand diz alles vor mir, dem egeñ schulth̄, beschehē ist, als
ze Aroͧwe in dˀ stat recht ist, ✳ so han ich dur ir aller bette willen ze einē offenne urkùnt und
warē gezùgsami min ingesigel gehencket an disen brief. ✳ ich, dˀ vorg̃ Nyclaus vō Holdˀn, vˀgich oͧch an
disem brief, ✳ daz dù vorgescribē vˀtgūge ist beschehē ✳ mit minē gunst ✳ un̄ handē un̄ han dar umbe ze
einē offenē urkùnde in vogtes wise oͧch min ingesigel gehencket an disen brief. da ze gegeni warē Uͦlr̄
Trutman, ✳ Heinr̄ Trutmā, ✳ Chuͦnr̄ vō Schafhusē, ✳ Johans Friderich, ✳ Lùti dˀ Smit, ✳ Uͤli Scherer ✳ un̄ dˀ Schuͧlmeist₎, bùrg₎
ze Aroͧwe, un̄ andˀ erbˀ lùte geenuͧg, die ez sahen un̄ horten. ✳ dir brief wart gegeben an dem nechsten
samstag vor sant Gallen tag, do man zalte vō gottes gebùrt drùzehenhundert ✳ un̄ viertzig jar, ✳ dar nach
in dem sechten jar. ✳
Königsf. 214
Staatsarchiv
AARGAU
der Batzlins gut un̄ hoͤrt ze
den jargeziten
346
Sur iij
ein schuͦppis
geleg₎ Sure
wist j koùffbr₎ um̄ j schuͦpossen
zuͦ Sùr
K
K 6 ✳ a ✳